Z A P I S N I K
12. sjednice Vijeća Mjesnog odbora Markuševec,
održane u četvrtak, 25. svibnja 2022. 
u prostorijama DD Markuševec, Zagreb, Trg sv. Šimuna 5
s početkom u 18:00 sati

NAZOČNI ČLANOVI VIJEĆA:
Tomislav Antolović, Josip Kobasić, Brankica Habijanec, Lobel Machala, Nenad Cebić, Antonio Grivić.

NENAZOČNI ČLANOVI VIJEĆA:
Marko Đukić.

OSTALI NAZOČNI:
Nitko.

Predsjedava: Tomislav Antolović, predsjednik Vijeća
Zapisnik vodi: Brankica Habijanec
Predsjednik usvaja Zapisnik 11. sjednice Vijeća održane 22. travnja 2022. na temelju jednoglasnog slaganja svih prisutnih vijećnika, te otvara 12. sjednicu Vijeća Mjesnog odbora Markuševec.

D N E V N I   R E D

1. Tekuća problematika
2. Pitanja, prijedlozi i obavijesti

Ad.1. Tekuća problematika

1. Rješavanje zahtjeva NK Prigorja o njegovom uređenju i održavanju - I. faza.

	Održan je sastanak sa predstavnicima NK Prigorja, predstavnicima MO Markuševec i predstavnikom Crkve, Župnikom.
Župnik se izjašnjava da nije u njegovoj nadležnosti donositi odluke i dogovore te upućuje na Kaptol za daljnje odgovore. Tomislav Antolović kontaktira Kaptol gdje ga traže sljedeći korak a to je izvadak iz gruntovnice gdje se nalaze podaci o vlasništvu dotičnih čestica. Predsjednik je poslao izvid iz gruntovnice Kaptolu. Kontakt s Kaptola kaže da s obzirom da rješavanje vlasništva i upisi u gruntovnicu idu u prilog javnog dobra djece da će njihova strana podržati, a time i ubrzati, procedure. 
Na spornim česticama se nalazi i OŠ Markuševec. Ravnateljica škole je potvrdila da i ona također čeka rješenje o vlasništvu, parcelizaciji i upisu u gruntovnicu.

Vijećnici jednoglasno traže daljnji sastanak sa nadležnim gradskim uredom po pitanju ove problematike. Vijećnici se nadaju skorom pozivu na sastanak.

2. Zahtjev MO Markuševec za obnovom križa na Markuševečkom groblju nastradalog prije dvije godine, 2020., i Zahtjev za postavljanjem novog centralnog križa. 
T. Antolović izvješćuje da je bio na sastanku sa novim direktorom Gradskih groblja. Direktor je rekao da će nastojati obnoviti križ do 1.11. 2022., kao razlog navodi moralnu obvezu zbog sastanka sa prijašnjim direktorom Groblja gdje je dogovoreno postavljanje novoga križa na mjestu oštećenog. No napominje da će najvjerojatnije biti obnovljen križ sljedeće godine, 2023. Kao razlog ne izvršavanja zahtjeva navodi lošu komunikaciju s dobavljačima i da s istima završava ugovor 23.08.2022. 
Što se tiče novoga centralnog križa koji je također zatražen i prezentiran i obećan početkom 2022.godine, direktor Groblja g. Rađenović, izjavljuje da se neće postaviti. Realan razlog ne navodi. Novi centralni križ je jednoglasni zahtjev vijećnika MO Markuševec kao predstavnika građana iz 2021.godine.

3. Antonio Grivić predlaže niveliranje/spuštanje hupsera ispod ceste Štefanovec. Hupser kod ulaza/izlaza iz objekta koji koristi Policija. 

	4. Ponavljamo zahtjev. Sigurnost građana je u pitanju. ---Potrebno je sanirati potencijalnu opasnost koju uzrokuje potrgana, poluviseća metana ograda pored Doma zdravlja i DV u Brežovanki. Problem je prijavljen nadležnom Domu zdravlja no do sada ugroza još postoji. 

5. Ponavljamo zahtjev za sanacijom ležećeg policajca/uspornika na Markuševečkoj cesti 173. Dijelovi uspornika su se pomaknuli te stvaraju potencijalnu opasnost u prometu.

6. Vijećnici ponavljaju zahtjev da se uredi prilaz invalidima kod spajanja Bibekovog brega na Markuševečku cestu. Potrebno je nivelirati nogostup za lakši pristup invalidnim osobama. Zahtjev unesen u zapisnik 7. sjednice 2021.godine.

A.d.2. Pitanja, prijedlozi i obavijesti 

1. Predsjednik izvješćuje da je službeno otvorenje Staračkog doma Markuševec prolongirano za jesen.

2. Predsjednik izvješćuje da je bio na koordinaciji sa predstavnicima podružnica Holdinga. Informacije sa sastanka jesu: da se kasni sa svime jer nedostaje materijala, jer je javna nabava stopirana.
Predsjednik je na sastanku zamolio predstavnike podružnica Holdinga da obavijeste vijećnike MO Markuševec o akcijama koje se planiraju ili već izvode na području Markuševca.

 

Dovršeno u 18:20 sati.

KLASA: 024-08/22-003/1086
URBROJ: 251-13-11-2-22-2
U Zagrebu, 25. svibnja 2022.

Zapisničarka: 
Brankica Habijanec
							     
      Predsjednik
						           Vijeća Mjesnog odbora Markuševec
				                                                                    
								          Tomislav Antolović